text: [{"text_idx": "#000003", "text": "Duumeessi qilleensa nu gubbaa keessatti argamu kun ulfaatina qaba. Qabxii kana ilaalchisee qajeela gara argama saayinsiitti osoo hin dabrin dura mee aayatoota qur\u2019aanaa waa\u2019ee duumessaa irraa dubbatan haa ilaallu."}, {"text_idx": "#000004", "text": "\u201cInni isa bubbee gammachiisaa taasisee rahmata isaa dura erguudha. Yeroo isiin DUUMESSA ULFAATAA baadhatte, gara biyya duuteetti oofna; bishaan isatti buusuun Kudraalee hunda biqilchine,\u201d\u00a6\u201d\u009d"}, {"text_idx": "#000006", "text": "Akka aayatoota qur\u2019aanaa lamaan kannniin irraa hubatuu dandeenyutti, duumessi nu gubbatti argamu salphaa akka hin taanee fi ulfaataa akka ta\u2019e ifaan ibsamee jira. Amma ammoo mee gara saayintistootaa deebi\u2019uudhaan waa\u2019ee kanaa maal akka jedhan waliin ilaalla. Akka qur\u2019aanaa kanatti ulfaataadha jedhanii jiran moo faallaa isaatiin salphaadha jedhanii jiran laataa?"}, {"text_idx": "#000007", "text": "Akka qorannoo dhiheenya kana geggeeffametti waa\u2019ee duumessaatiin walqabatee lakkoofsi himamaa jiru kan nama ajaa\u2019ibsiisuudha. Fakkeenyaaf duumessi cumulus jedhamu ykn duumessa hangaasuu jedhamuudhaan beekamu, ulfaatina toonii kuma 300tti dhihaatu qaba. Tooniin tokko kiilograama 900 waan ta\u2019eef, ulfaatina duumessa nu gubbaa jiruu kana kiiloograamaan beekuu yoo barbaaddan 900n baay\u2019isuudha. Duumessi hagana ulfaatu kun sanuu utubaa takkaan malee samii irra akkanatti dhaabbachuun isaa, inumaayyu yeroo bubbeedhaan bakka tokko irraa bakka biraatitti dhiibamu arguun akkaan nama ajaa\u2019iba. Duumessi ulfaataa ta\u2019uun isaa qur\u2019aana keessatti ibsamuun isaa ammoo Qur\u2019aanni jecha Rabbii ta\u2019uu isaa daran akka amannu nu taasisa."}, {"text_idx": "#000008", "text": "Ulfaatinni duumessa naannoo bal\u2019ina hektaara 5000 irratti rooba buusu ammoo toonii kuma 500 ulfaata. Saayintistoonni dabalataan akka ibsanitti duumessi cumulus jedhamu kun inni xiqqaan isaa haga Arba lamaa ulfaata. Walumaagalatti dumessi kun avreejiidhaan bishaan haga Arba 100 ulfaatu of keessaa qaba jedhanii goolaban."}, {"text_idx": "#000009", "text": "Ammas gaafii biraa of haa gaafannuu. Bara qur\u2019aanni buufamu sanitti, jaarraa 14n dura yeroo ummanni waa\u2019ee kanarraa beekumsi qaban akkaan gad bu\u2019aa ta\u2019etti ulfaatinni duumeessaa akkamitti qur\u2019aana keessatti ibsamuu danda\u2019e? ilmi namaa cufti isaatuu sosochii duumessa nuhi gubbaa jiru ilaalee \u2018duumessi salphaadha\u2019 yaada jedhu of keessaa qaba. Haa ta\u2019u malee duumessi hundi isaatuu toonii kumoota dhibbaan lakkaawamu akka ulfaatu beekuu dandeenyee jirra. Dhugaan kun ammoo qur\u2019aana keessatti haala ifa ta\u2019een ibsamee jira. Namni aqlii fayyaa qabu, odeeyfannoo akkanaa erga dhagaheen booda akkamitti qur\u2019aanni jecha Rabbiitii miti jedheetiin kijibsiisaa? Odeeyannooleen Qur\u2019aana keessatti ibsamanii jiran akkamitti dhugaa saayinsiin reef tana bira gayaa jirtuun wal simuu danda\u2019e laata?"}, {"text_idx": "#000010", "text": "Gaafilee kanniin cufaaf deebiin nuti argachuu dandeenyu tokko qofa. Qur\u2019aana kana Rabbii dachii fi samii uumee, duumessa toonii hagana ulfaatus keessa kaayetu buuse deebii jedhu arganna. Rabbii guddaatitu duumessa kanniin qilleensaan gara biyya garagaraa ofuudhaan, isaan keessatti bishaan heddu kuusee lafa du\u2019ee tures ittiin jiise, lubbuu itti deebise. Eeyyan Rabbii duumeessa kana uumetu qur\u2019aana kanallee nuuf buuse."}]